Univirsitati di li Studi di Palermu

L'Univirsitati di Palermu s'attrova a Palermu, Sicilia e fu funnata nta lu 1806. Eni urganizzata nta 12 facultàti. Storia L'Univirsitati di Palermu fu funnata ufficiarmenti ntô 1806, macari ca la ràdica d'idda s'attrova nta lu 1498, quannu midicina e liggi èranu ggià nzignati ddocu. Tanticchia cchiù tardu ntâ storia, di la sicunna parti di lu sidicèsimu sèculu, li patri gisuiti, dâ sedi dû Culleggiu "Massimo al Cassero", garanteru tìtuli ntê discipplini di la Tiuluggìa e Filosufìa - argumenti unni avìanu stati mastri pi chiossai di ducent'anni. Ntô 1767 li patri gisuiti foru mannati fora dû regnu di lu Re Firdinannu di Burboni, nzinu a quannu, 37 anni cchiù tardu, turnaru a ripigghiàrisi li cattidri, ca nta ssu tempu avìanu passati a la "Riggia Accadèmia". A stu tempu lu stissu Re Firdinannu addicisi di garantiri nu stàbbili cchiù dicenti pi l'accadèmia, traslucannu vicinu a la Crèsia di San Giuseppi la lucazzioni dô Cunventu di li Patri Teatini. Duppu l'unificazzioni di l'Italia, nta lu 1860, l'Univirsitati di Palermu vinni mudernizzata sutta a la granni passioni di lu chìmicu Stanislau Cannizzaro, accussì comu lu ministeru e la spicializzazzioni di li "Studi Àrabbi - M. Amari", pigghiannu la furma ca sarva quasi nzinu a oggi. Di lu 1984 lu edificiu principali di l'universitati, ca ospita l'ufficiu di lu Ritturi, eni Palazzu Steri, unu di li chiu mpuranti idifici storici di Palieimmu custruitu nta lu 1307 e ca prima era a risidenza di li Chiaramonte. Non tantu assi luntanu di Palazzo Steri, supra nu piezzu di tirra ca prima appartiniva a li Chiaramonte, li Giardini Butanici di Palieimmu custituisciunu n'autra perla di l'Univirsitati. Oggi, l'univirsitati crisciu nta n'istituzzioni cu 2.000 prufissuri e 50.000 studenti unni veni purtata avanti ricerca nta tutti li principali campi di lu sapiri. Nta li urtimi anni l'univirsitati avi pigghiatu attivamenti parti nta prugramma di coopirazzioni intirnazziunali. Urganizzazzioni Ci sunu 12 facultàti nta cui l'univirsitati eni spartuta: Facultàti d'Aggricultura Facultàti d'Architittura Facultàti d'Arti e Umanitati Facultàti d'Iconumia Facultàti d'Iducazzioni Facultàti d'Ingigniria Facultàti di Lieggi Facultàti di Matimatica, i scienzi fisiche i naturali Facultàti di Miricina Facultàti di Fisica Facultàti di Farmacia Facultàti di Scienzi Pulitichi Viriti macari Lista di l'univirsitati siciliani Lista di l'univirsitati taliani Ortu butanicu di Palieimmu Centru di studi filulòggici e linguìstici siciliani Culligamenti sterna Situ Webbi di l'Univirsitati di Palieimmu Storia di l'Univirsitati di Palieimmu Life at the University of Palermo Urtimi nutizzi supra a lu quotidianu "La Repubblica" cu palori ciavi "Università Palermo"